סלו הרשמן

סלו הרשמן (1934 - 19 במאי 2021) היה אדריכל ומתכנן ערים ישראלי.

ביוגרפיה

הרשמן נולד כבן זקונים בעיר צ'רנוביץ שבבוקובינה (באותה עת ברומניה, כיום באוקראינה). בינקותו שהה בגטו צ'רנוביץ ובגטו מוהיליב שבטרנסניסטריה. בשנת 1951 היגר לישראל עם אביו המבוגר, איתו שרד יחד את השואה. התגורר תחילה במשך שבע שנים במעברת קריית נחום שליד אזור התעשייה במפרץ חיפה. את שירותו הצבאי שירת במסגרת חיל ההנדסה בתור מדריך מיקוש וחבלה.

הוא השלים את לימודיו בפקולטה לארכיטקטורה ובינוי ערים של הטכניון שבחיפה. עוד בהיותו סטודנט בשנה הרביעית ללימודיו, יצר תקדים בישראל כשזכה בפרס הראשון בתחרות פומבית לאדריכלים לתכנון רובע המגורים "ברנע" באשקלון. הודות לכך, התאפשר לו להקים את משרדו העצמאי בתל אביב מיד בתום לימודיו בהסמכה של ארכיטקט ומתכנן ערים. בהמשך זכה בשתי תחרויות נוספות: המרכז לאמנויות הבמה ע"ש מקס ריינהרדט בתל אביב (לא נבנה), ובניין המשכן לאומנויות הבמה באר שבע (משכנם של תיאטרון באר שבע והסינפונייטה הישראלית באר שבע).

בתחילת שנות ה-80 הוזמן ללמד בפקולטה לארכיטקטורה ובינוי ערים שבטכניון. פרויקטים פרי יצירתו, נסקרו במשך השנים במעל ל-30 ספרים ורבעונים בספרות המקצועית הישראלית והבינלאומית.

ב-2019 סלו הוציא מונוגרפיה מקצועית ובה הציג מבחר מעבודותיו.

הרשמן נפטר ב-19 במאי 2021, וגופתו נשרפה לבקשתו.

פרויקטים נבחרים
מתחם מגורים בשכונת גילה בירושלים (עליו זכה בפרס The Silver-Hexagon).
 תכנון ניסיוני-ייעודי לאוכלוסייה ערבית, במסגרת מרקם-עירוני-למגורים.
 בית ספר תיכון מקצועי לרשת אורט בבנימינה.
 שכונת מגורים במעלה אדומים.
 המשכן לאמנויות הבמה באר שבע.
 המרכז לקולנוע ישראלי, שליד סינמטק תל אביב.
 תוכנית אב לשכונת רמת הדר, גבעת שמואל.
 מרכז הרפואי הלל יפה בחדרה בשיתוף האדריכלים אנדריי לייטרסדורף ואיליה בלזיצמן.

קישורים חיצוניים 
 ענבל שתיוי, סינמטק תל אביב משתפץ, nrg, 24.10.2004
 אסתר זנדברג, האם הכוכבים רואים אותי בונה את המשכן, באתר עכבר העיר, 23.10.2008
 מרכז הקולנוע הישראלי',אתר מרכז הקולנוע 
 מיכאל יעקובסון: ריאיון עם אדר' סלו הרשמן על תוכנית אב לגבעת שמואל ותהליך תכנונה באתר 'חלון אחורי', 5.4.2010
 מיכאל יעקובסון: סקירה על שכונה במעלה אדומים בתכנון סלו הרשמן באתר 'חלון אחורי', 6.1.11.
 מיכאל יעקובסון: על השואה בעבודתו של סלו הרשמן, 1.5.11, Xnet.
 
 
 מיכאל יעקובסון: סקירה על מבנן 11 בשכונת גילה, באתר 'חלון אחורי', 30.6.2014
 גלריית תמונות: הצצה ראשונה לאגף החדש של המרכז לקולנוע בת"א עם אדריכל המבנה סלו הרשמן, אמית הרמן ומיכאל יעקובסון
 מיכאל יעקובסון: ממבצר הר הצופים להזיה של רמות פולין: 50 שנות אדריכלות בירושלים רבתי, 5.6.2017, xnet
 מיכאל יעקובסון: גילה, השכונה שהיא עיר, המציאה את פרוורי-השינה בכל המדינה, 10.05.18, xnet
 מיכאל יעקובסון: סיבוב במתחם המגורים הנטוש שתכנן סלו הרשמן בטירה, באתר 'חלון אחורי', 7.4.21

הערות שוליים

אדריכלים ישראלים
מתכנני ערים ישראלים
ישראלים ילידי רומניה
בוגרי הטכניון - מכון טכנולוגי לישראל: אדריכלות
עולים בשנות ה-1950
אסירים בגטו צ'רנוביץ
חיילי חיל ההנדסה הישראלי
ישראלים שגווייתם נשרפה
ישראלים שנולדו ב-1934
ישראלים שנפטרו ב-2021